বোকাখাতৰ বৰজুৰিত আজি সংঘটিত এক পথ দুৰ্ঘটনাত এগৰাকী কিশোৰী গুৰুতৰভাৱে আহত হোৱাৰ লগতে আন এগৰাকী কিশোৰীৰ কথমপি প্ৰাণ ৰক্ষা পৰে।
প্ৰাপ্ত তথ্য মতে যোৰহাটৰ পৰা গুৱাহাটী অভিমুখী এ এছ ০৪ বি চি ০৫৭০ নম্বৰৰ জে পি ট্ৰেভেলছ্ নামৰ তীব্ৰবেগী যাত্ৰীবাহী বাছখনে বোকাখাতৰ বৰজুৰিত ৩৭ নং ৰাষ্ট্ৰীয় ঘাইপথত একেদিশেৰে সাপজুৰিৰ পৰা বৰজুৰিলৈ চাইকেলেৰে গৈ থকা কোচী দাস আৰু পল্লৱী দাস নামৰ কিশোৰী দুগৰাকীক প্ৰচণ্ড জোৰত খুন্দা মাৰে।
ফলত পল্লৱী দাস নামৰ কিশোৰী গৰাকী কথমপি চাইকেলৰ পৰা জঁপিয়াই নিজৰ প্ৰাণ ৰক্ষা কৰিবলৈ সক্ষম হয় যদিও আন গৰাকী কিশোৰী কোচী দাস বাছখনৰ খুন্দাত বহু দূৰত উফৰি পৰে। আৰু গুৰুতৰভাৱে আহত হয়।
পিছত গুৰুতৰভাৱে আহত কোচী দাসক ততাতৈয়াকৈ বোকাখাৰত চহিদ কমলা মিৰি অসামৰিক চিকিৎসালয়ত ভৰ্তি কৰোৱা হয়।
পৰৱৰ্তী সময়ত প্ৰাথমিক চিকিৎসা কৰি সংকটজনক অৱস্থাত কোচী দাসক উন্নত চিকিৎসাৰ বাবে যোৰহাট মেডিকেল কলেজলৈ প্ৰেৰণ কৰা হয়।
ইতিমধ্যে দুৰ্ঘটনা সংঘটিত কৰা যাত্ৰীবাহী বাছখন বোকাখাত আৰক্ষী থানাৰ যানবাহন আৰক্ষীয়ে জব্দ কৰিছে বুলি আৰক্ষী সূত্ৰৰ পৰা জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
